Καρυά Ευρυτανίας

Η Καρυά είναι ποιμενικός οικισμός της Στερεάς Ελλάδας στα όρια της Περιφερειακή Ενότητα Ευρυτανίας με την Περιφερειακή Ενότητα Καρδίτσας, στις πλαγιές των ανατολικών Αγράφων σε υψόμετρο 1.060 μέτρα και ανατολικά της κορυφής Μίχος (υψομ. 1.800 μέτρα). Απέχει 62 χλμ. Β. από το Κερασοχώρι (έδρα του δήμου) και 45 χλμ. ΝΔ. από την Καρδίτσα. Πρόκειται για παλιό οικισμό που αναφέρεται επίσημα μετά την απελευθέρωση το 1845 στο ΦΕΚ 32Α - 08/12/1845 να προσαρτάται στον τότε δήμο Καλλιδρόμης (Ευρυτάνων). Σύμφωνα με το σχέδιο Καλλικράτης μαζί με τα Βραγγιανά, το Βαλάρι, τον Δένδρο, τον Έλατο και την Κουστέσα αποτελούν την τοπική κοινότητα Βραγγιανών που ανήκει στη δημοτική ενότητα Αγράφων του Δήμου Αγράφων και σύμφωνα με την απογραφή του 2011 δεν έχει μόνιμους κατοίκους.

Εξωτερικοί σύνδεσμοι 

 Φωτογραφίες από την Καρυά στον ιστότοπο https://www.technovision.gr/

Σημείωση
Στην Ευρυτανία και το Δήμο Καρπενησίου υπήρχε συνώνυμος οικισμός που το 1961 μετονομάστηκε σε Ρυάκι.

Παραπομπές

Χωριά του νομού Ευρυτανίας
Δήμος Αγράφων